**I Mērķis**

VISA “Latvijas Vides, ģeoloģijas un meteoroloģijas centrs” (turpmāk LVĢMC) Energopārvaldības politikas (turpmāk – Politika) mērķis ir vērsts uz tapīgu energoresursu izmantošanu, kas ļauj LVĢMC efektīvi sniegt pakalpojumus ieinteresētajām pusēm un samazināt uzņēmuma darbības ietekmi uz vidi un, ir orientēta uz ilgtspējīgu attīstību un nepārtrauktu energoefektivitātes uzlabošanu.

**II Lietošanas/darbības sfēra**

Energopārvaldības politika attiecas uz visiem LVĢMC darbiniekiem. Politika ir saistoša arī darījumu partneriem, kurus LVĢMC pilnvaro veikt daļu savas pārvaldības funkciju, vai tie piedalās atsevišķu pakalpojumu sniegšanā. Trešajām pusēm to pienākumi un atbildība tiek noteikta līgumos.

**III Reglamentējošie un saistošie dokumenti**

**Reglamentējošie dokumenti:**

1. Energoefektivitātes likums
2. Ministru kabineta 2016.gada 11.oktobra noteikumi Nr. 668 “Energoefektivitātes monitoringa un piemērojamā energopārvaldības sistēmas standarta noteikumi”
3. LVS EN ISO/IEC 50001:2018 „Energopārvaldības sistēmas. Prasības un lietošanas norādījumi” (turpmāk ISO - 50001)
4. LVS EN ISO/IEC 9001:2015 „Pārvaldības sistēmas. Prasības (ISO 9001:2015)”

**Saistošie dokumenti:**

1. Energopārvaldības rokasgrāmata
2. Energopārvaldības plāns
3. Enerģijas patēriņa analīzes un vadības pārskates ziņojums
4. Energopārvaldības sistēmas audita ziņojums
5. Kvalitātes rokasgrāmata
6. Dokumentu vadības noteikumi

**IV Definīcijas un saīsinājumi**

**LVĢMC** – VSIA “Latvijas Vides, ģeoloģijas un meteoroloģijas centrs”

**V Vispārīgi**

1. LVĢMC ir valsts uzņēmums, kas apkopo, uzkrāj un sniedz sabiedrībai, valsts un pašvaldību institūcijām vides informāciju; veic vides monitoringu; apzina un izvērtē zemes dzīļu resursus; apsaimnieko valstij piederošos bīstamo atkritumu apsaimniekošanas objektus un piedalās valsts politikas īstenošanā ģeoloģijas, meteoroloģijas, klimatoloģijas, hidroloģijas, ūdens un gaisa kvalitātes, pārrobežu gaisa piesārņojuma ietekmes un radioaktīvo un bīstamo atkritumu apsaimniekošanas jomā.
2. **Operacionālā politika**
	1. LVĢMC izvērtē enerģijas izmaksas, patēriņu un ietekmi uz vidi, projektējot ēku un iekārtu izbūvi un atjaunošanu, kā arī, veicot iekārtu, autotransporta un pakalpojumu iegādi, kas būtiski ietekmē patērētās enerģijas apmēru.
	2. Ēku, iekārtu un autotransporta apkope un uzturēšana tiek veikta plānveidīgi, lai pēc iespējas novērstu neparedzētu enerģijas patēriņu un pakalpojumu sniegšanas novirzes.
	3. Lai pēc iespējas ātrāk novērstu ēku, iekārtu un autotransporta bojājumus vai darbības novirzes no normas, kas var negatīvi ietekmēt energoefektivitāti, katra darbinieka pienākums, kas strādā uzņēmuma uzdevumā, ir ziņot par šo faktu savam tiešajam vadītājam vai par iekārtu apkalpošanu atbildīgajam personālam.
	4. Veicot iepirkumus, LVĢMC ņem vērā ne tikai sākotnējos iegādes un uzstādīšanas izdevumus, bet arī ekspluatācijas un uzturēšanas izmaksas visā ēku, iekārtu vai transporta līdzekļu dzīves ciklā vai investīciju atmaksāšanās periodā.
3. **Informācija un komunikācija**
	1. LVĢMC par šo energopārvaldības politiku informē savus darbiniekus, kā arī apakšuzņēmējus un piegādātājus, sadarbība ar kuriem ietekmē būtisku enerģijas patēriņu.
	2. Komunikācija ar darbiniekiem tiek nodrošināta plānošanas sapulcēs, lai informētu par energopārvaldības mērķiem, to izpildi, kā arī iespējamajiem energoefektivitātes uzlabojumiem.
	3. LVĢMC informē ieinteresētās puses par LVĢMC energopārvaldības politiku, publicējot informāciju LVĢMC mājas lapā https://videscentrs.lvgmc.lv/.
4. **Zināšanas un kompetence**
	1. LVĢMC darbiniekiem tiek nodrošināta iespēja papildināt savas zināšanas par energoefektivitātes jautājumiem, kas var uzlabot LVĢMC energoefektivitātes rādītājus.
	2. LVĢMC definē prasības ārējiem piegādātājiem un apakšuzņēmējiem iepirkuma procedūru ietvaros, tai skaitā, nosakot personāla kompetenci jomās, kas būtiski ietekmē patērētās enerģijas apmēru, un, nosakot prasības savstarpējai komunikācijai.
5. **Resursi**
	1. Resursi LVĢMC energoefektivitātes uzturēšanai un uzlabošanai tiek plānoti un piešķirti ikgadējā budžeta ietvaros, kā arī, veicot konkrētu investīciju projektu plānošanu. Kur tas ir iespējams, energoefektivitātes uzlabošanai LVĢMC piesaista ārējus finansējuma avotus.
6. **Atbilstība un nepārtraukta uzlabošana**
	1. LVĢMC apņemas regulāri pārskatīt un nodrošināt LVĢMC energopārvaldības sistēmas atbilstību enerģijas patēriņa un lietošanas jomu regulējošo normatīvo aktu, līgumu un standartu prasībām. Atbilstība šīs Energopārvaldības politikas, kā arī ārējo normatīvo aktu prasībām tiek izvērtēta vismaz reizi gadā, veicot iekšējos auditus, kā arī pēc jaunu saistošo normatīvo aktu stāšanās spēkā un, noslēdzot līgumus par enerģijas piegādi vai precēm un pakalpojumiem, kas ietekmē būtisku enerģijas patēriņu.
	2. LVĢMC veic energopārvaldības sistēmas darbības pārskatīšanu un uzlabojumu plānošanu vismaz reizi gadā, sekojot iekšējā audita un plānošanas ciklam.